সকল কিছুর পরেও বলা হবে, আশায় মানুষ বাঁচে । মানুষের পরিবর্তন হবে-অসভ্যতা থেকে সভ্যতায়, অন্ধকার থেকে আলোতে । আবারও মিলাতে পারিনা, পৃথীবি অর্থ্যাৎ সভ্য ধরণীর যা বয়স তা কি মানুষকে সভ্য করার জন্য যথেষ্ট সময় নয় ? যদি যথেষ্টেই হয় তবে কেন, আজও নারী নিরাপত্তা পেল না ? পশুসূলভভাবে কেন নারীকে ভীরের মধ্যে পেয়ে তার শরীর ছুঁয়ে দিতে হবে ? এসব তো জানোয়ারের বৈশিষ্ঠ্য । তবে কি আমরা আজও পশুত্ব থেকে মুক্তি পাইনি ? বোধহয় পশুর সাথেও এমন নরপিচাশদের তুলনা চলে না । একটি পশু অনেকগুলো কারণেই পশুসূলভ আচরণ করে । কিন্তু মানুষ দাবী করেও কি কেউ পশুর মত আচরণ করতে পারে ? হোক সে গোপনে কিংবা সুযোগে, আঁধারে কিংবা বাঁদাড়ে ? যেখানে বিবেক বিচারক হতে পারেনি সেখানে কি লাভ হল সভ্যতার ঝান্ডা উড়িয়ে ? এর চেয়ে তো আদিমযুগটাই ভালো ছিল ! অন্তত বিবেককে কৈফিয়ত দিতে হত না । প্রগতিশীল রাষ্ট্রের একজন প্রগতিমনা ভার্চুয়াল জগতের বন্ধু একদিন ঠাট্টাচ্ছলে বলেছিলেন, তোমরা এবং তোমাদের দেশ কভূ উন্নতি করতে পারবে না ? কারণ জিজ্ঞাসা করতেই বলেছিল, তোমাদের দেশের মানুষ খুব রক্ষণশীল । রক্ষণশীলতার অনেকগুলো উপকারী দিক উপস্থাপন করে জিজ্ঞাসা করেছিলাম, তোমরা ভালো আছ নাকি আমরা ? বন্ধুটি দীর্ঘ নিঃশ্বাস ফেলে অকপটে সোজাসুজি বলেছিল, আমাদের চেয়ে তোমরা অনেক ভালো আছ এবং এই নিয়মগুলো আঁকড়ে ধরে যদি এগুতো পার তবে তোমরাই হবে বিশ্বের শ্রেষ্ট মানুষ । খুব ভালো লেগেছিল আমাদের প্রতি ওর শুভ কামনার ধরণ দেখে কিন্তু পহেলা বৈশাখ দেশের শ্রেষ্ঠ ‍বিদ্যাপিঠগুলোতে যা ঘটেছে তা বিবেকবান মানুষকে স্তব্ধ করে দেওয়ার জন্য যথেষ্ট নয় কি ?